akken kerzen.Tayuga tesɛa lmaɛun, snat n tfekkalin ɣef temgerṭ umbaɛd yettrusu fell-asent uzaglu d asɣar d azuran yesdukkel gar yizgaren.Ad nuɣal s aleqqem xeddmeɣ-t ssneɣ ad leqmeɣ aḥeccad n ureḍri, mi nwala yeḥma lḥal yebda la yettenkar yiqcer yella wayen ara tleqmeḍ ɣef yiqcer, yella wayen ara tleqmeḍ ɣef ṭaba, aleqqem n yiqcer d tawakksa n teqcert, ad as-txedmeḍ taxellalt ad tt-id-tekkseḍ seg uzemmur n leḥlu , umbaɛd ad as-talseḍ azwaz d akal azggaɣ ur nesɛi aẓru ad t-teslexseḍ ad t-tserseḍ fell-as ad t-teṭṭfeḍ s rafya d tnelli n lḥelfa tawraɣt ad t-tcuddeḍ mliḥ umbaɛd ad t-tɣummeḍ s ubeḥnuq, umbaɛd akken ɛecrin n wussan ad teṭṭerḍeq txellalt-nni. Ma yella d aleqqem n ṭaba tzemreḍ alama d yulyu alama yeḥma-d lḥal ad d-tgezmeḍ afus-nni n uḥeccad ad t-tewteḍ di ṭṭerf ad tcellḥeḍ asɣar-nni, tzemreḍ ad astxedmeḍ yiwet n txellalt neɣ snat alaḥsab n tuzert n ufus-nni yezmer ad yawi snat yezmer tlata ma rqiq yiwet kan, maɛna aṭas xeddmen snat ma tɣab yiwet ad teṭṭef tis snat ma yella d allalen i tettiḥwijiḍ i uleqqem nettawi rafya d lxiḍ, nettawi akal azeggaɣ nettawi abeḥnuq, lmus s wayes ara tnejreḍ, tamencart s wacu ara tgezmeḍ asɣar, lemqes ad tgezmeḍ yis-s taxellalt-nni, umbaɛd ad as-tekkseḍ lqares yellan swadda i ufus-nni axaṭer ur nesɛi ara lqares, ɣef waya nettawi-tent-id leqment, nteẓẓu-tent kan.